Gramma laketontziaren lehorreratzea

Gramma lakeontzia Tamaulipaseko (Mexiko) Abasolo herrian erbesteratutako kubatar talde batek Tuxpanen ezkutuan erositako ontzi baten izena da. Fidel Castro zen taldearen burua, eta Uztailaren 26ko Mugimendua osatzen zuten. Itsasontzia estatubatuar bati erosi zioten, eta Granma izena amona batentzako ingelesezko ezizen arrunt batetik dator ("grandmother" hitzaren laburdura).

 Gertakizunak 
1956ko abenduaren 2an, Kubako kostaldera heldu zen Granma ontzia, iraultza hasiko zuten gerrillariekin. Egun batzuk lehenago abiatu zen Mexikotik Fidel Castro buru zuen 82 pertsonako taldea, AEBen babesarekin zegoen Fulgencio Batista diktadorearen aurka egin asmoz. Kubako iraultza egun horretan hasi zen, 1956an, Granma itsasontzia lehorreratuta. Itsasontzian  zihoazen hiru urte lehenago, 1953an Moncadako kuartelaren aurkako erasoaren ostean erbesteratu behar izan zuten ekintzaile politikoak, baita Che Guevara bezalako jendea ere. 

Lehorreratzea mitiko bihurtu da Kubako historian, ez soilik gerrilla kanpainaren hasiera adierazi zuelako, baizik eta itsasontzi hartan joan zirenen aparteko sakrifizioagatik.  

Granma-ra igo ziren 82 pertsonetatik laurdena inguru atera zen bizirik. Batetik, itsasontziaren egoera kaskarrak eta bestetik, lehorreratu bezain pronto militarren partetik jasan zuten segadak, berehala murriztu zuen errebeldeen taldea. Hasierako kolpe hori jasan arren, borrokalari-taldea Sierra Maestra mendietan murgildu zen eta bi urteko borrokarekin, herritarren atxikimendua lortu eta 1959 urtea hastearekin batera erregimena garaitzea lortu zuten.

 Bibliografia 
 Rafael Rojas, Historia mínima de la Revolución cubana, Turner, 2015, ISBN: 978-84-16354-05-4.

 Erreferentziak 

 Kanpo estekak 

Kategoria:Kubako Iraultza
Kategoria:Kubako historia
Kategoria:Fidel Castro
Kategoria:Laketontziak
Kategoria:Kubako historia militarra